text: [{"text_idx": "#000001", "text": "Ta\u00f0 er eingin loyna at ti\u0301\u00f0in i\u0301 dag er kn\u00f8pp. N\u00e6stan \u00f8ll hava i\u0301 dag 8 til 16 arbei\u00f0i, og skulu eftir arbei\u00f0i helst hava ti\u0301\u00f0 til at avheinta b\u00f8rn, keypa inn, gera na\u0301ttur\u00f0a, rudda, vera um b\u00f8rnini, venja, leggja b\u00f8rn, rudda aftur og eisini liggja vi\u00f0 beinunum h\u00e6gst. Ta\u00f0 er eingin loyna at ti\u0301\u00f0in hja\u0301 teimum flestu er kn\u00f8pp, og av ti\u0301 sama er ikki pla\u0301ss til alt a\u0301 listanum, i\u00f0 burdi veri\u00f0 gj\u00f8rt. i\u0301sta\u00f0ni taka vit ofta ta\u00f0 l\u00f8ttu loysnina til na\u0301ttur\u00f0a og skippa venjingina, ti\u0301 ta\u00f0 kann ein ju\u0301 alti\u0301\u00f0 gera!"}, {"text_idx": "#000002", "text": "Ta\u00f0 er ju\u0301st hetta, i\u00f0 hevur fingi\u00f0 meg at hugsa um heilsu a\u0301 arbei\u00f0spla\u0301ssinum. Hvi\u0301 ikki seta sjo\u0301neykuna a\u0301 heilsuna samstundis sum tu\u0301 ert til arbei\u00f0is?"}, {"text_idx": "#000003", "text": "Heilsufremjan a\u0301 arbei\u00f0spla\u0301ssinum hevur tey seinastu a\u0301rini vundi meira og meira uppa\u0301 seg i\u0301 okkara grannalondum. Ta\u00f0 er nokk eingin loyna at allar fyrit\u00f8kur uppa\u0301 ein ella annan ha\u0301tt ynskja at starvsfo\u0301lk teirra hava go\u0301\u00f0a heilsu og tri\u0301vast v\u00e6l."}, {"text_idx": "#000004", "text": "Ta\u0301 ta\u00f0 ikki er naka\u00f0 krav um at arbei\u00f0a vi\u00f0 heilsu a\u0301 arbei\u00f0spla\u0301ssinum, hvi\u0301 skal arbei\u00f0spla\u0301ssi so bru\u0301ka orku og pengar uppa\u0301 ta\u00f0?"}, {"text_idx": "#000005", "text": "Her er mi\u0301tt bo\u00f0 uppa\u0301 hvi\u0301 arbei\u00f0spla\u0301ss eiga at hugsa meira um heilsufremjan sum starvsfo\u0301lkar\u00f8kt. Ti\u0301 heilsufremjan a\u0301 arbei\u00f0spla\u0301ssinum gagnar \u00f8llum, b\u00e6\u00f0i arbei\u00f0spla\u0301ssinum, starvsfo\u0301lkunum og sanniliga samfelagnum."}, {"text_idx": "#000006", "text": "Fyri arbei\u00f0spla\u0301ssi\u00f0 merkir betri heilsa hja\u0301 starvsfo\u0301lkunum fyrst og fremst gla\u00f0ari starvsfo\u0301lk, i\u00f0 tri\u0301vast betur. Ta\u00f0 at seta inn vi\u00f0 heilsufremjandi a\u0301t\u00f8kum a\u0301 arbei\u00f0spla\u0301ssinum er eisini vi\u00f0 til at minka\u00f0 um sju\u0301kradagar."}, {"text_idx": "#000007", "text": "Ta\u00f0 at gerast meira tilvita\u00f0/ur um heilsu, at eta eitt sindur sunnari, r\u00f8ra seg meira, hava innanhy\u0301sis kappingar i\u0301 fyrit\u00f8kuni, felags venjingar, fyrilestrar o.a vi\u00f0v. heilsu er vi\u00f0 til at betra um n\u00f8gdsemi hja\u0301 starvsfo\u0301lki, og av ti\u0301 sama minni\u00f0 u\u0301tskifting a\u0301 arbei\u00f0spla\u0301ssinum. St\u00f8rri n\u00f8gdsemi gevur st\u00f8rri arbei\u00f0sgle\u00f0i, arbei\u00f0sorku, effektivitet, a\u0301huga\u00f0, samanhald og eisini trivna\u00f0 a\u0301 arbei\u00f0spla\u0301ssinum."}, {"text_idx": "#000008", "text": "Kanningar vi\u0301sa eisini at li\u0301kindini fyri at tu\u0301 n\u00e6rt ti\u0301num ma\u0301lum eru munandi st\u00f8rri um tu\u0301 gert ta\u00f0 saman vi\u00f0 \u00f8\u00f0rum! Ti\u0301 kann heilsa a\u0301 arbei\u00f0spla\u0301ssinum, fyri summi, vera vi\u00f0 til at vi\u00f0komandi kla\u0301rar at broyta vanar og halda ta\u00f0 yvir longri ti\u0301\u00f0, i\u0301 mun til at fara til verka sja\u0301lv/ur. Fyri tann einstaka a\u0301 arbei\u00f0spla\u0301ssinum kann heilsufremjan a\u0301 arbei\u00f0spla\u0301ssinum vera vi\u00f0 til at geva m\u00f8guleika fyri einum ny\u0301ggjum betra\u00f0um li\u0301vssti\u0301li, har vi\u00f0komandi merkir meira v\u00e6lveru i\u0301 gerandidegnum, og samstundis minkar um vandan fyri at fa\u0301a li\u0301vsha\u0301ttarsju\u0301kur so sum diabetes, hjarta- og a\u00f0rasju\u0301kur osfr., hetta er alt vi\u00f0 til at betra um li\u0301vsgle\u00f0ina."}, {"text_idx": "#000009", "text": "Fyri samfelagi\u00f0 er vinningurin vi\u00f0 at arbei\u00f0spla\u0301ss arbei\u00f0a vi\u00f0 heilsu a\u0301 arbei\u00f0spla\u0301ssinum minni u\u0301trei\u00f0slur a\u0301 heilsu\u00f8kinum. Gerast vit \u00f8ll eitt sindur meira tilvita\u00f0 um ty\u0301dningin av go\u0301\u00f0ari heilsu, og seta inn, eru li\u0301kindini fyri at sju\u0301kradagar, ska\u00f0ar og tilbur\u00f0ir av stress minka\u00f0."}, {"text_idx": "#000010", "text": "Ta\u00f0 vi\u0301sir seg at liva vit heilsugott tri\u0301vast vit betur! So hvi\u0301 ikki saman gera sma\u0301ar broytingar, sum halda i\u0301 longdini saman vi\u00f0 starvsfo\u0301lkunum a\u0301 arbei\u00f0spla\u0301ssinum, og saman tri\u0301vast betur?"}, {"text_idx": "#000011", "text": "Lesur tu\u0301 vi\u00f0 og ert a\u0301huga\u00f0/ur i\u0301 at arbei\u00f0a vi\u00f0 heilsu a\u0301 arbei\u00f0spla\u0301ssinum, so lat okkum taka eitt o\u0301bindandi pra\u0301t! Hygg inn undir t\u00e6nastur og les meira um heilsu a\u0301 arbei\u00f0spla\u0301ssinum. Eg vil fegin hja\u0301lpa t\u00e6r/tykkum \ud83d\ude42 Heilsan S\u00f8lva\u0301"}, {"text_idx": "#000013", "text": "So er fyrsta vi\u00f0m\u00e6li um mi\u0301tt ny\u0301ggja konsept VENJARA I\u0301 LUMMANUM her. Hetta sigur sjo\u0301ma\u00f0urin um Venjara i\u0301 lummanum: \u201cVenjara i\u0301 Lumman..."}, {"text_idx": "#000015", "text": "Eldri: Go\u0301\u00f0 heilsa alt li\u0301vi\u00f0!"}, {"text_idx": "#000016", "text": "Altjo\u0301\u00f0a heilsustovnurin WHO ally\u0301sir eina go\u0301\u00f0a heilsu sum kropslig-, sa\u0301larlig- og samfelagsv\u00e6lvera, ta\u00f0 at hava eina go\u0301\u00f0a heilsu merkir ikki bert fra\u0301vera..."}, {"text_idx": "#000018", "text": "Sv\u00f8vnur er umra\u0301\u00f0andi um tu\u0301 ynskir at l\u00e6tna\u00f0!"}, {"text_idx": "#000019", "text": "Vit kenna nokk \u00f8ll til ty\u0301dningin av at fa\u0301a ein go\u0301\u00f0an na\u0301ttarsv\u00f8vn. At f\u00f8la seg u\u0301thvi\u0301ldan og upplagdan til dagin, i\u0301mun til..."}, {"text_idx": "#000020", "text": "Read More Sv\u00f8vnur er umra\u0301\u00f0andi um tu\u0301 ynskir at l\u00e6tna\u00f0!Continue"}, {"text_idx": "#000021", "text": "Read More Solei\u00f0is l\u00e6tnar tu\u0301 ikki!Continue"}, {"text_idx": "#000022", "text": "At koma i\u0301 gongd vi\u00f0 venjing"}, {"text_idx": "#000023", "text": "Ta\u00f0 er eingin ivi i\u0301, at venjing, ella ta\u00f0 at r\u00f8ra seg, er gott! Men, ja ta\u00f0 er eitt men. Ofta fara..."}, {"text_idx": "#000025", "text": "Ta\u00f0 er kanska ein spurningur vit oftari skuldi spurt okkum sja\u0301lvi. Uttan vit hugsa um ta\u00f0 tosa vit um at vit \u201cburdu\u201d..."}, {"text_idx": "#000027", "text": "Leave a Reply Cancel reply"}, {"text_idx": "#000028", "text": "Your email address will not be published. Required fields are marked *"}, {"text_idx": "#000029", "text": "Save my name, email, and website in this browser for the next time I comment."}, {"text_idx": "#000030", "text": "Or link to existing content"}]